section_heading: Povijest
paragraph_text: Iako najprije planiran kao dvostruki album, Ravno do dna objavljen je na tri LP ploče. Osim svih pjesama s prvog albuma, izuzev "Žena drugog sistema", te pjesama sa singlova i drugog albuma Sunčana strana ulice, na Ravno do dna uvršteno je četrnaest dotada neobjavljenih pjesama - osim naslovne to su i "Đoni budi dobar", "Rođen da budem šonjo", "Visoko iznad vlakova", "Plavo - smeđe", "Reket Roll iz šume Striborove", "Vrata podzemnih voda", "Svjetska lada", "Sestra Lovel 1984", "Ne želim ništa loše da ti uradim", "Prokleto ljut", "Sjaj u kosi", "Ostavi me nasamo" i "Nedjeljni komentar".Album je objavljen u ožujku 1982. (Jugoton). Dana 1. rujna 2022. godine, album je kao trostruku ploču ponovno izdala hrvatska izdavačka kuća Croatia Records.